CELEX: 52008PC0336
Language: fi
Date: 2008-05-28
Title: Ehdotus neuvoston asetus maatalouden yhteisestä markkinajärjestelystä annetun asetuksen (EY) N:o 1234/2007 muuttamisesta siipikarjanlihan kaupan pitämistä koskevien vaatimusten osalta

Tärkeä oikeudellinen huomautus

|

52008PC0336

Ehdotus neuvoston asetus maatalouden yhteisestä markkinajärjestelystä annetun asetuksen (EY) N:o 1234/2007 muuttamisesta siipikarjanlihan kaupan pitämistä koskevien vaatimusten osalta  /* KOM/2008/0336 lopull. - CNS 2008/0108 */  

	[pic] | EUROOPAN YHTEISÖJEN KOMISSIO |Bryssel 28.5.2008KOM(2008) 336 lopullinen2008/0108 (CNS)EhdotusNEUVOSTON ASETUSmaatalouden yhteisestä markkinajärjestelystä annetun asetuksen (EY) N:o 1234/2007 muuttamisesta siipikarjanlihan kaupan pitämistä koskevien vaatimusten osalta(komission esittämä)PERUSTELUTNeuvoston asetus (EY) N:o 1234/2007 sisältää tietyistä siipikarjan kaupan pitämisen vaatimuksista annetun asetuksen (ETY) N:o 1906/90 säännökset.Komissio aikoo ehdottaa asetuksen (EY) N:o 853/2004 mukaisesti tiettyjen sellaisten aineiden hyväksymistä, joita voidaan käyttää pintakontaminaation poistamiseen siipikarjanruhoista. Siipikarjanlihan nykyisessä määritelmässä, sellaisena kuin se vahvistetaan siipikarjanlihan kaupan pitämisen vaatimusten osalta neuvoston asetuksessa (EY) N:o 1234/2007, ei ole otettu huomioon tällaisten aineiden käyttöä.Siipikarjanlihan nykyisessä määritelmässä oleva viittaus pelkästään kylmäkäsittelyyn on liian rajoittava teknologian kehityksen kannalta. Kyseistä määritelmää olisi tämän vuoksi mukautettava.Tästä syystä puhdistusaineiden käytön hyväksymisestä annettavan asetuksen täytäntöönpano edellyttää kaupan pitämisen vaatimuksista annetun neuvoston asetuksen ja erityisesti siipikarjanlihan määritelmän muuttamista.Jollei näiden aineiden käytön hyväksymistä koskevaa komission ehdotusta hyväksytä, komissio peruu tämän ehdotuksen määritelmän muuttamisesta.Kaupan pitämistä koskeviin vaatimuksiin liittyviä säännöksiä ei ole myöskään tarkasteltu perusteellisemmin vuoden 1990 jälkeen, vaikka siipikarjanlihamarkkinat ja kulutustottumukset ovat muuttuneet huomattavasti.Tästä syystä on välttämätöntä tarkastella uudelleen siipikarjanlihan kaupan pitämistä koskevia vaatimuksia erityisesti teknologian kehityksen perusteella ja ulottaa tietyt periaatteet koskemaan siipikarjan lihasta saatuja raakalihavalmisteita ja lihavalmisteita.Ottaen huomioon, että siipikarjanlihaa kulutetaan yhä enemmän raakalihavalmisteina ja lihavalmisteina, on syytä laajentaa siipikarjanlihan kaupan pitämistä koskevien vaatimusten soveltamisala siipikarjanlihasta saatuihin raakalihavalmisteisiin ja lihavalmisteisiin sekä suolaliuoksessa olevaan siipikarjanlihaan, jolla käytävä kauppa lisääntyy jatkuvasti.Kun siipikarjanliha myydään tuoreena, kuluttaja olettaa, ettei sitä ole koskaan aiemmin jäädytetty tai pakastettu, koska tämä on kuluttajalle tae lihan laadusta. Tästä syystä on sovellettava aktiivisemmin nykyistä periaatetta, jonka mukaan tuoreena myytävää siipikarjanlihaa ei saa jäädyttää ennen sen myyntiä, ja ulotettava tämä periaate koskemaan siipikarjanlihasta saatavia raakalihavalmisteita ja lihavalmisteita.Ehdotuksella ei ole vaikutuksia yhteisön talousarvioon.2008/0108 (CNS)EhdotusNEUVOSTON ASETUSmaatalouden yhteisestä markkinajärjestelystä annetun asetuksen (EY) N:o 1234/2007 muuttamisesta siipikarjanlihan kaupan pitämistä koskevien vaatimusten osaltaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan,ottaa huomioon komission ehdotuksen,ottaa huomioon Euroopan parlamentin lausunnon,sekä katsoo seuraavaa:1.  Maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetussa neuvoston asetuksessa (EY) N:o 1234/2007[1] vahvistetaan tietyt siipikarjanlihan kaupan pitämistä koskevat vaatimukset.2.  Asetuksen (EY) N:o 1234/2007 116 artiklassa säädetään, että siipikarjanliha-alan tuotteet pidetään kaupan mainitun asetuksen liitteessä XIV vahvistettujen säännösten mukaisesti.3.  Ottaen huomioon, että siipikarjanlihaa kulutetaan yhä enemmän raakalihavalmisteina ja lihavalmisteina, on syytä laajentaa siipikarjanlihan kaupan pitämistä koskevien vaatimusten soveltamisala siipikarjanlihasta saatuihin raakalihavalmisteisiin ja lihavalmisteisiin.4.  Lisäksi CN-koodiin 0210 99 39 kuuluvan suolaliuoksessa olevan siipikarjanlihan olisi kuuluttava kaupan pitämistä koskevien vaatimusten soveltamisalaan.5.  Siipikarjanlihan määritelmässä oleva viittaus pelkästään kylmäkäsittelyyn on liian rajoittava teknologian kehityksen kannalta. Kyseistä määritelmää olisi tämän vuoksi mukautettava.6.  Elintarvikkeiden merkintöjä koskevan yhteisön lainsäädännön mukaan merkinnät ja merkinnöissä käytettävä menetelmät eivät saa johtaa ostajaa harhaan varsinkaan elintarvikkeen ominaispiirteiden osalta ja esimerkiksi sen luonteen, yksilöllisyyden, ominaisuuksien, koostumuksen, määrän, säilyvyyden, alkuperän sekä valmistus- tai tuotantomenetelmän osalta.7.  Kuluttaja pitää erittäin tärkeinä edellytyksiä, joilla siipikarjanliha myydään, varsinkin silloin, kun se myydään tuoreena. Näin ollen kun siipikarjanliha myydään tuoreena, kuluttaja olettaa, ettei sitä ole koskaan aiemmin jäädytetty tai pakastettu, koska tämä on kuluttajalle tae lihan laadusta.8.  Tämän vuoksi on syytä tarkentaa periaatetta, jonka mukaan tuoretta siipikarjanlihaa, tuoreesta siipikarjanlihasta saadut raakalihavalmisteet mukaan luettuina, ei saa jäädyttää ennen sen pitämistä kaupan tuoreena lihana. Tässä yhteydessä olisi muistutettava, että koska yksi kaupan pitämistä koskevien vaatimusten tavoitteista on parantaa siipikarjan lihan laatua ja siihen liittyvää tiedotusta kuluttajan kannalta, käsite ”tuore” olisi määriteltävä kaupan pitämistä koskevissa vaatimuksissa tiukemmin kuin elintarvikkeiden turvallisuutta koskevassa lainsäädännössä.9.  Jäädytetty tai pakastettu siipikarjanliha on myytävä sellaisenaan tai käytettävä jäädytettynä tai pakastettuna kaupan pidettävissä raakalihavalmisteissa tai lihavalmisteissa.10.  Koska asetuksessa (EY) N:o 1234/2007 säädetty A-luokan jakaminen alaluokkiin A1 ja A2 ei ole tarkoituksenmukaista eikä käytännöllistä, on syytä yksinkertaisuuden vuoksi poistaa tämä vaatimus.11.  Sen vuoksi asetusta (EY) N:o 1234/2007 olisi muutettava,ON ANTANUT TÄMÄN ASETUKSEN:1 artiklaMuutetaan asetuksen (EY) N:o 1234/2007 liite XIV tämän asetuksen liitteen mukaisesti.2 artiklaTämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtajaLIITEMuutetaan asetuksen (EY) N:o 1234/2007 liitteessä XIV oleva B osa seuraavasti:1) Korvataan I osan 1 kohta seuraavasti:”1. Rajoittamatta siitosmunien ja siipikarjan poikasten tuotantoa ja kaupan pitämistä koskevien C osan säännösten soveltamista, näitä säännöksiä sovelletaan liitteessä I olevassa XX osassa esitetyn, seuraavista lajeista peräisin olevan tietyntyyppisen ja tiettyä tarjontamuotoa edustavan siipikarjanlihan sekä siipikarjanlihasta saatujen raakalihavalmisteiden ja lihavalmisteiden tai siipikarjan muiden osien liiketoimintana tai kauppana tapahtuvaan kaupan pitämiseen yhteisössä:-  kanat ( Gallus domesticus ),-  ankat,-  hanhet,-  kalkkunat,-  helmikanat.Näitä säännöksiä sovelletaan myös liitteessä I olevassa XXI osassa mainittuun, CN-koodiin 0210 99 39 kuuluvaan suolaliuoksessa olevaan siipikarjanlihaan.”2) Korvataan II osa seuraavasti:”II. MääritelmätRajoittamatta täydentäviä määritelmiä, joita komissio vahvistaa erikseen tämän osan soveltamiseksi:1. ”siipikarjanlihalla” tarkoitetaan: CN-koodiin 0105 kuuluvia tarhattujen lintujen syötäviä osia;2. ”tuoreella siipikarjanlihalla” tarkoitetaan: siipikarjanlihaa, joka ei ole jäykistynyt missään vaiheessa jäähdytyksen aikana ja jota on jatkuvasti säilytettävä vähintään –2 ˚C:n ja enintään 4 ˚C:n lämpötilassa; jäsenvaltiot voivat kuitenkin vahvistaa erilaisia lämpötilavaatimuksia lyhyeksi aikaa tuoreen siipikarjanlihan leikkaamiselle ja varastoimiselle vähittäismyymälöissä tai myyntipisteiden yhteydessä oleville tiloille, kun leikkaaminen ja varastointi suoritetaan yksinomaan kuluttajalle paikalla tapahtuvaa tarjontaa varten;3. ”jäädytetyllä siipikarjanlihalla” tarkoitetaan: siipikarjanlihaa, joka on jäädytettävä mahdollisimman nopeasti tavanomaisen teurastusmenettelyn yhteydessä ja jota säilytetään jatkuvasti enintään –12 ˚C:n lämpötilassa;4. ”pakastetulla siipikarjanlihalla” tarkoitetaan: siipikarjanlihaa, jota on jatkuvasti säilytettävä enintään –18 ˚C:n lämpötilassa kaikkina aikoina ihmisravinnoksi tarkoitettuja pakastettuja elintarvikkeita koskevan jäsenvaltioiden lainsäädännön lähentämisestä 21 päivänä joulukuuta 1988 annetussa neuvoston direktiivissä 89/108/ETY* säädettyjen poikkeamien rajoissa;5. ”tuoreesta siipikarjanlihasta saadulla raakalihavalmisteella” tarkoitetaan: raakalihavalmistetta, johon on käytetty tässä asetuksessa tarkoitettua tuoretta siipikarjanlihaa;6. ”siipikarjanlihavalmisteella” tarkoitetaan: asetuksen (EY) N:o 853/2004 liitteessä I olevassa 7.1 kohdassa määriteltyä lihavalmistetta, johon on käytetty tässä asetuksessa tarkoitettua siipikarjanlihaa.* EYVL L 40, 11.2.1989, s. 51.”3) Muutetaan III osa seuraavasti:a) Poistetaan 1 kohdan toinen alakohta.b) Korvataan 2 kohdan johdantovirke seuraavasti:”Siipikarjanlihaa ja siipikarjanlihasta saatuja raakalihavalmisteita pidetään kaupan seuraavin edellytyksin:”[1] EUVL L 299, 16.11.2007, s. 1, asetus sellaisena kuin se on viimeksi muutettuna asetuksella (EY) N:o 248/2008 (EUVL L 76, 19.3.2008, s. 6).